Document ID: 32008R0674

ΚΑΝΟΝΙΣΜΌΣ (ΕΚ) αριθ. 674/2008 ΤΗΣ ΕΠΙΤΡΟΠΉΣ
της 16ης Ιουλίου 2008
για την τροποποίηση του κανονισμού (ΕΚ) αριθ. 1782/2003 και του κανονισμού (ΕΚ) αριθ. 247/2006 του Συμβουλίου και τον καθορισμό, για το 2008, των ανωτάτων δημοσιονομικών ορίων για τη μερική ή προαιρετική εφαρμογή του καθεστώτος ενιαίας ενίσχυσης καθώς και της ετήσιας συνολικής χρηματοδότησης για το καθεστώς ενιαίας στρεμματικής ενίσχυσης βάσει της έκτασης, όπως προβλέπεται από τον κανονισμό (ΕΚ) αριθ. 1782/2003
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς και για την τροποποίηση των κανονισμών (ΕΟΚ) αριθ. 2019/93, (ΕΚ) αριθ. 1452/2001, (ΕΚ) αριθ. 1453/2001, (ΕΚ) αριθ. 1454/2001, (ΕΚ) αριθ. 1868/94, (ΕΚ) αριθ. 1251/1999, (ΕΚ) αριθ. 1254/1999, (ΕΚ) αριθ. 1673/2000, (ΕΟΚ) αριθ. 2358/71 και (ΕΚ) αριθ. 2529/2001 (1), και ιδίως το άρθρο 64 παράγραφος 2, το άρθρο 70 παράγραφος 2, το άρθρο 143β παράγραφος 3, το άρθρο 143βγ παράγραφος 1 και το άρθρο 143βγ παράγραφος 2 δεύτερο εδάφιο,
τον κανονισμό (ΕΚ) αριθ. 247/2006 του Συμβουλίου, της 30ής Ιανουαρίου 2006, περί καθορισμού ειδικών μέτρων για τη γεωργία στις εξόχως απόκεντρες περιοχές της Ένωσης (2), και ιδίως το άρθρο 20 παράγραφος 3 δεύτερη περίοδος,
Εκτιμώντας τα ακόλουθα:
(1)
Το παράρτημα VIII του κανονισμού (ΕΚ) αριθ. 1782/2003 καθορίζει, για κάθε κράτος μέλος, τα ανώτατα εθνικά ποσά που δεν πρέπει να υπερβαίνουν τα ποσά αναφοράς που προβλέπονται στο κεφάλαιο 2 του τίτλου III του εν λόγω κανονισμού.
(2)
Σύμφωνα με το άρθρο 20 παράγραφος 3 πρώτη περίοδος του κανονισμού (ΕΚ) αριθ. 247/2006 η Πορτογαλία αποφάσισε να μειώσει, όσον αφορά το έτος 2008 και επόμενα, το ανώτατο εθνικό όριο των δικαιωμάτων πριμοδότησης για τη θηλάζουσα αγελάδα και να χρησιμοποιήσει το σχετικό ποσό για την αύξηση της κοινοτικής συνεισφοράς η οποία προβλέπεται στο άρθρο 23 του κανονισμού (ΕΚ) αριθ. 247/2006 για τη χρηματοδότηση των ειδικών μέτρων που προβλέπει ο εν λόγω κανονισμός. Κατά συνέπεια, πρέπει να μειωθεί κατά τα ανώτατα εθνικά ποσά όσον αφορά την Πορτογαλία για το έτος 2008 και επόμενα, τα οποία προβλέπονται στο παράρτημα VIII του κανονισμού (ΕΚ) αριθ. 1782/2003, το ποσό που πρέπει να προστεθεί στα ποσά που προβλέπονται στο άρθρο 23 παράγραφος 2 του κανονισμού (ΕΚ) αριθ. 247/2006 όσον αφορά το οικονομικό έτος 2009 και επόμενα.
(3)
Πρέπει να καθοριστούν, όσον αφορά το 2008, τα ανώτατα δημοσιονομικά όρια για καθεμία από τις ενισχύσεις που αναφέρονται στα άρθρα 66 έως 69 του κανονισμού (ΕΚ) αριθ. 1782/2003, για τα κράτη μέλη που εφαρμόζουν κατά το 2008 το καθεστώς ενιαίας ενίσχυσης που προβλέπεται στον τίτλο ΙΙΙ του εν λόγω κανονισμού, με τους όρους που καθορίζονται στο τμήμα 2 του κεφαλαίου 5 του τίτλου ΙΙΙ του εν λόγω κανονισμού.
(4)
Πρέπει να καθοριστούν για το 2008 τα ανώτατα δημοσιονομικά όρια που ισχύουν όσον αφορά τις άμεσες ενισχύσεις που εξαιρούνται από το καθεστώς ενιαίας ενίσχυσης για τα κράτη μέλη που κάνουν χρήση κατά το 2008 της δυνατότητας που παρέχει το άρθρο 70 του κανονισμού (ΕΚ) αριθ. 1782/2003.
(5)
Για λόγους σαφήνειας, είναι σκόπιμο να δημοσιευθούν τα ανώτατα δημοσιονομικά όρια του καθεστώτος ενιαίας ενίσχυσης για το 2008, αφού αφαιρεθούν από τα αναθεωρημένα ανώτατα όρια του παραρτήματος VIII του κανονισμού (ΕΚ) αριθ. 1782/2003 τα ανώτατα όρια για τις ενισχύσεις που αναφέρονται στα άρθρα 66 έως 70 του ιδίου κανονισμού.
(6)
Στην περίπτωση των κρατών μελών που εφαρμόζουν το 2008 το καθεστώς ενιαίας στρεμματικής ενίσχυσης το οποίο προβλέπεται στον τίτλο IVα του κανονισμού (ΕΚ) αριθ. 1782/2007, η ετήσια συνολική χρηματοδότηση για το έτος αυτό πρέπει να καθοριστεί σύμφωνα με το άρθρο 143β παράγραφος 3 του εν λόγω κανονισμού.
(7)
Για λόγους σαφήνειας, είναι σκόπιμο να δημοσιευθούν τα ανώτατα ποσά που τίθενται στη διάθεση των κρατών μελών που εφαρμόζουν το καθεστώς ενιαίας στρεμματικής ενίσχυσης για τη χορήγηση το 2008 χωριστής ενίσχυσης για τη ζάχαρη, δυνάμει του άρθρου 143βα του κανονισμού (ΕΚ) αριθ. 1782/2003 του Συμβουλίου, όπως προκύπτει από την κοινοποίησή τους.
(8)
Για λόγους σαφήνειας, είναι σκόπιμο να δημοσιευθούν τα ανώτατα ποσά που τίθενται στη διάθεση των κρατών μελών που εφαρμόζουν το καθεστώς ενιαίας στρεμματικής ενίσχυσης για τη χορήγηση το 2008 χωριστής ενίσχυσης για τα οπωροκηπευτικά, δυνάμει του άρθρου 143ββ του κανονισμού (ΕΚ) αριθ. 1782/2003, όπως προκύπτει από την κοινοποίησή τους.
(9)
Πρέπει να καθοριστούν για το έτος 2008 τα ανώτατα δημοσιονομικά όρια για τη μεταβατική ενίσχυση για τα οπωροκηπευτικά, σύμφωνα με το άρθρο 143βγ, παράγραφοι 1 και 2 του κανονισμού (ΕΚ) αριθ. 1782/2003, όσον αφορά τα κράτη μέλη τα οποία εφαρμόζουν το καθεστώς ενιαίας στρεμματικής ενίσχυσης, όπως προκύπτει από την κοινοποίησή τους.
(10)
Πρέπει συνεπώς να τροποποιηθούν οι κανονισμοί (ΕΚ) αριθ. 1782/2003 και (ΕΚ) αριθ. 247/2006.
(11)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης άμεσων ενισχύσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα VIII του κανονισμού (ΕΚ) αριθ. 1782/2003 τα ποσά σχετικά με την Πορτογαλία για το έτος 2008 και επόμενα αντικαθίστανται από τα ακόλουθα ποσά:
«2008
608 221
2009
608 751
2010 και επόμενα έτη
608 447».
Άρθρο 2
Στον πίνακα που προβλέπεται στο άρθρο 23 παράγραφος 2 του κανονισμού (ΕΚ) αριθ. 247/2006 τα ποσά σχετικά με τις Αζόρες και τη Μαδέρα όσον αφορά το οικονομικό έτος 2009 και επόμενα αντικαθίστανται από τα επόμενα ποσά:
«2009
87,08
2010 και επόμενα
87,18».
Άρθρο 3
1. Τα ανώτατα δημοσιονομικά όρια για το 2008 τα οποία προβλέπονται στα άρθρα 66 έως 69 του κανονισμού (ΕΚ) αριθ. 1782/2003 καθορίζονται στο παράρτημα I του παρόντος κανονισμού.
2. Τα ανώτατα δημοσιονομικά όρια για το 2008 τα οποία προβλέπονται στο άρθρο 70 παράγραφος 2 του κανονισμού (ΕΚ) αριθ. 1782/2003 καθορίζονται στο παράρτημα II του παρόντος κανονισμού.
3. Τα ανώτατα δημοσιονομικά όρια για το 2008 τα οποία προβλέπονται στον τίτλο ΙΙΙ του κανονισμού (ΕΚ) αριθ. 1782/2003 καθορίζονται στο παράρτημα III του παρόντος κανονισμού.
4. Η ετήσια συνολική χρηματοδότηση για το 2008 η οποία προβλέπεται στο άρθρο 143β παράγραφος 3 του κανονισμού (ΕΚ) αριθ. 1782/2003 καθορίζεται στο παράρτημα ΙV του παρόντος κανονισμού.
5. Τα ανώτατα ποσά που τίθενται στη διάθεση της Τσεχικής Δημοκρατίας, της Λεττονίας, της Λιθουανίας, της Ουγγαρίας, της Πολωνίας, της Ρουμανίας και της Σλοβακίας για τη χορήγηση της χωριστής ενίσχυσης για τη ζάχαρη το 2008, κατ’ εφαρμογή των διατάξεων του άρθρου 143βα παράγραφος 4 του κανονισμού (ΕΚ) αριθ. 1782/2003, καθορίζονται στο παράρτημα V του παρόντος κανονισμού.
6. Τα ανώτατα ποσά που διατίθενται στην Τσεχική Δημοκρατία, την Ουγγαρία, την Πολωνία και τη Σλοβακία για τη χορήγηση της χωριστής ενίσχυσης για τα οπωροκηπευτικά για το έτος 2008, η οποία προβλέπεται στο άρθρο 143ββ παράγραφος 4 του κανονισμού (ΕΚ) αριθ. 1782/2003 καθορίζονται στο παράρτημα VI του παρόντος κανονισμού.
7. Τα ανώτατα δημοσιονομικά όρια για το έτος 2008, τα οποία προβλέπονται στο άρθρο 143βγ παράγραφος 1 και στο άρθρο 143βγ παράγραφος 2 δεύτερο εδάφιο του κανονισμού (ΕΚ) αριθ. 1782/2003 καθορίζονται στο παράρτημα VII του παρόντος κανονισμού.
Άρθρο 4
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Ιουλίου 2008.

Labels: 18
19
5
6